76 
Forbindelse med Føhnstormenes Grus- og Snedrev ødelagt den 
egentlige Polering, saa at Overfladen er blevet ru. Føhnvindens 
Virkninger kunde ogsaa tydelig iagttages paa de store erratiske 
Blokke. Vindsiden (den vestlige Side) var i Almindelighed saa 
forpidsket af Grus- og Snedrevet, at der fandtes smaa, jætte¬ 
grydelignende Hulninger, hvorimod Læsiden stod uberørt med 
skarpere Kanter. Den største erratiske Blok, som fancTtes i 
Omegnen, var c. 15 Fod høj og 20—25 Fod i Diameter. 
Det, der for største Delen beskjæftigede os under Over¬ 
vintringen, var Anstillelsen af forskjellige videnskabelige Observa¬ 
tioner og Undersøgelser. Foruden at Naturforskerne gjorde 
Undersøgelser i deres specielle Brancher og bearbejdede det 
Materiale, der var indsamlet i den foregaaende Sommer, var 
det navnlig de meteorologiske Observationer, i hvilke alle Ex- 
peditionens Medlemmer deltoge, der lagde Beslag paa vor Tid. 
Observationerne bleve anstillede hver Time hele Døgnet rundt 
og omfattede foruden de sædvanlige Observationer af Barometer¬ 
stand, Luftens og Vandets Temperatur, Vind, Vejr, Sky¬ 
mængde, Nordlys o. s. V., tillige Maaling af Temperaturen i 
Isfjæld, i Fjordisen og i Sneen, Vandstandsobservationer m. m. 
De magnetiske Observationer forestodes af Lieut. Vedel, 
som selv anstillede alle de absolute Maalinger, medens Aflæs¬ 
ningen af Variationsinstrumentet (for Declinationen) blev udført 
sammen med de meteorologiske Observationer af samtlige Ob¬ 
servatorer. 
Af andre Observationer skal jeg nævne: Maalingen af for¬ 
skjellige Isfjældes Højde, Smeltnipgs- og Fordampningsforsøg 
med forskjellig Slags Is, Maaling af Isens Tykkelse til for¬ 
skjellige Tider, saavel paa Fjorden og i Havnen, som paa den 
lille Ferskesø i Elvdalen, samt nogle Frysningsforsøg til Be¬ 
lysning af Udstraalingens Betydning, som bleve foretagne paa 
Opfordring af Professor Christiansen og efter hans An¬ 
visning. Endelig blev der maanedlig taget en Række Dybhavs- 
